شەفەق نیوز/ وەرپرسیگ خۆجێیی لە سلێمانی لە هەرێم کوردستان،
ئمڕوو پەنجشەممە، خەوەردا لە کوشیان مناڵیگ و سزیان بڕیگ لە چادرەیل کامپ ئاشتی لە
پارێزگاگە.
پەخشان تەوفیق خانمە وەڕێوبەر کامپ ئاشتی ئەرا ئاوارەیل لەناحیەی
عەربەت لە شار سلێمانی ئەرا ئاژانس شەفەق نیوز وت: ئاگریگ دویای نیمەڕو ئمڕوو لە کامپەگە
لەوەر شۆرتیگ کارەبایی هەڵسا.
و دیاری کرد ک ئاگرەگە رەسیە شەم چادریگ، و مناڵیگ ئاوارە
گیانی لەدەسدا.
لەلای خوەییش سامر مەشکور وەڕێۆبەر کۆچ و کۆچبەری لە سلێمانی
ئەرا ئاژانس شەفەق نیوز وت: ئاگریگ لەوەر شۆرت کارەبایی بویە هووکار سزیان ٧ چادر و
مردن یەک مناڵ، و ئاگرەگە لەلایەن فەرمانگەی ئاگرکوژێنەوە کپەو کریا.
